Rikunarita-ORG/Wikinium huggingface dataset:
# బీరుట్

**బీరుట్** లెబనాన్ దేశపు రాజధాని, అతి పెద్ద నగరం. 2014 నాటికి గ్రేటర్ బీరుట్ జనాభా సుమారు 25 లక్షలు. ఇది మధ్యధరాసముద్ర తీర ప్రాంతంలో నెలకొని ఉంది. బీరుట్ లో సుమారు 5000 సంవత్సరాల నుంచీ ప్రజలు నివాసం ఉంటున్నారు. ఇది ప్రపంచంలో అత్యంత పురాతనమైన నగరాల్లో ఒకటి. ఇది పశ్చిమాసియా ప్యారిస్ నగరంగా పేరు గాంచింది.

బీరుట్ లెబనాన్ ప్రభుత్వ కేంద్ర. లెబనీస్ ఆర్థిక వ్యవస్థలో ప్రధాన పాత్ర పోషిస్తుంది. నగరంలో అనేక బ్యాంకులు, కార్పొరేషన్లు ఉన్నాయి. బీరుట్ ఈ ప్రాంతానికంతటికీ ముఖ్యమైన ఓడరేవు. గ్లోబలైజేషన్ వరల్డ్ సిటీస్ రీసెర్చ్ నెట్‌వర్క్ దీనిని ఒక ప్రపంచ నగరం అని పేర్కొన్నారు. లెబనీస్ అంతర్యుద్ధం, 2006 లెబనాన్ యుద్ధం, 2020లో బీరుట్ నౌకాశ్రయంలో జరిగిన భారీ పేలుడు కారణంగా బీరుట్ తీవ్రంగా దెబ్బతిన్నది. దాని నిర్మాణ, జనాభా నిర్మాణం ఇటీవలి దశాబ్దాలలో పెద్ద మార్పుకు గురైంది.

## చరిత్ర

బీరుట్ యొక్క తొలి స్థావరం బీరుట్ నదిలోని ఒక ద్వీపంలో ఉంది. కానీ దానిని ఒడ్డు నుండి వేరుచేసే నీటి పాయ పూడిపోవడంతో అది భూభాగంలో కలిసిపోయింది. నగర కేంద్రప్రాంతంలో జరిగిన త్రవ్వకాల్లో ఫోనిషియన్, హెలెనిస్టిక్, రోమన్, బైజాంటైన్, అరబ్, క్రూసేడర్, పర్షియన్, ఇంకా ఒట్టోమన్ అవశేషాల పొరలు బయటపడ్డాయి.

## మూలాలు
# కొఱ్ఱలు

| కొఱ్ఱలు |
| --- |
|  |
| Immature seedhead |
| Scientific classification |
| Kingdom: | ప్లాంటే |
| (unranked): | పుష్పించే మొక్కలు |
| (unranked): | Monocots |
| (unranked): | Commelinids |
| Order: | Poales |
| Family: | పోయేసి |
| Subfamily: | Panicoideae |
| Genus: | *Setaria* |
| Species: | S. italica |
| Binomial name |
| Setaria italica (లి.) P. Beauvois |
| Synonyms |
| *Panicum italicum* L. *Chaetochloa italica* (L.) Scribn. |

**కొఱ్ఱలు** (Foxtail millet, Italian millet, German millet, Chinese millet, and Hungarian millet) ఒక విధమైన చిరుధాన్యాలు (Millets). ప్రపంచవ్యాప్తంగా ఇది ప్రధానమైన ఆహారంగా ఉపయోగపడే ధాన్యపు పంటగా రెండవ స్థానంలో ఉన్నది. దీని శాస్త్రీయ నామం సెటేరియా ఇటాలికా (Setaria italica). ఇది ఎక్కువగా తూర్పు ఆసియా ప్రాంతంలో అతి ప్రాచీనకాలం నుండి పండిస్తున్నారు. చైనాలో సుమారు క్రీ.పూ.6వ శతాబ్దం నుండి పెంచబడుతున్నాయి.

కుంరం భీం జిల్లా లొ చిరుధాన్యాలు
## ప్రాథమిక లక్షణాలు

కొఱ్ఱలు గడ్డిజాతికి చెందిన చిన్న మొక్కలు. ఇవి సన్నగా ఆకులతో కప్పబడిన కాండం కలిగి సుమారు 120-200 సెం.మీ. (4-7 అడుగులు) పొడవు పెరుగుతాయి. కంకులు జుత్తును కలిగి సుమారు 5-30 సెం.మీ. (2-12 అంగుళాలు) పొడవుంటాయి. కొర్ర గింజలు చిన్నవిగా సుమారు 2 మి.మీ. వ్యాసం ఉండి పలుచని పొరతో కప్పబడి ఉంటాయి. ఈ పొట్టును దంచి సులువుగా వేరుచేయవచ్చును. గింజ ఎరుపు, పసుపు, తెలుపు, నలుపు రంగులలో నాలుగు రకములుగా ఉంటాయి. ఇందులోని పీచుపదార్థం అధికము గా ఉన్న కారణం గా ఇది తిన్న వారికి ఒంటి లో కొవ్వు తగ్గుతుంది.

## ఉపయోగాలు

* కొఱ్ఱ బియ్యంలో పరమాన్నం చేసుకొని తింటారు.
* కొఱ్ఱలతో కూడా గంజి చేసుకొని తాగుతారు.
* కొఱ్ఱ అన్నము మధుమేహ వ్యాధిగ్రస్తులకు చాల మంచిది.
* కొఱ్ఱ బియ్యంలో మాంసకృత్తులు ఎక్కువ.
* ఉప్మాలాగా కూడా చేసుకొనవచ్చు.
* గారెలు, దోశలు కూడా చేసుకొనవచ్చు.

## మూలాలు